CELEX: 62021CN0723
Language: fi
Date: 2021-11-29 00:00:00
Title: Asia C-723/21: Ennakkoratkaisupyyntö, jonka Verwaltungsgerichts Cottbus (Saksa) on esittänyt 29.11.2021 – Stadt Frankfurt (Oder) ja FWA Frankfurter Wasser- und Abwassergesellschaft mbH v. Landesamt für Bergbau, Geologie und Rohstoffe

28.2.2022   
            
            
               FI
            
            
               Euroopan unionin virallinen lehti
            
            
               C 95/14
            
         
      Ennakkoratkaisupyyntö, jonka Verwaltungsgerichts Cottbus (Saksa) on esittänyt 29.11.2021 – Stadt Frankfurt (Oder) ja FWA Frankfurter Wasser- und Abwassergesellschaft mbH v. Landesamt für Bergbau, Geologie und Rohstoffe
      (Asia C-723/21)
      (2022/C 95/19)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Verwaltungsgericht Cottbus
      
         Pääasian asianosaiset
      
      
         Kantajat: Stadt Frankfurt (Oder) ja FWA Frankfurter Wasser- und Abwassergesellschaft mbH
      
         Vastaaja: Landesamt für Bergbau, Geologie und Rohstoffe
      
         Ennakkoratkaisukysymykset
      
      
                  1
               
               
                  
                              a.
                           
                           
                              Onko direktiivin 2000/60/EY (1) 7 artiklan 3 kohtaa tulkittava siten, että kaikki siihen yleisöön kuuluvat, jota hanke koskee suoraan, voivat vedota tuomioistuimessa seuraavien velvollisuuksien rikkomiseen
                              
                                          a)
                                       
                                       
                                          juomaveden ottoon käytettävien vesimuodostumien laadun huononemisen välttäminen,
                                       
                                    
                                          b)
                                       
                                       
                                          juomaveden tuottamisessa vaadittavan puhdistuskäsittelyn tason laskeminen,
                                       
                                    nojautumalla kolmansien suojeluun pohjaveden huonontamiskiellon osalta (ks. tuomio 28.5.2020, Ummeln, C-535/18 (2), 132 kohta, ja tuomio 3.10.2019, Burgenland, C-197/18 (3), 40 ja 42 kohta)?
                           
                        
                              b.
                           
                           
                              Jos kysymykseen a vastataan kieltävästi:
                              Voivatko ne kantajat, joille on annettu tehtäväksi juomaveden tuottaminen ja puhdistuskäsittely, joka tapauksessa vedota direktiivin 2000/60 7 artiklan 3 kohdan mukaisten velvoitteiden ja vaatimusten rikkomiseen?
                           
                        
            
                  2
               
               
                  Sisältääkö direktiivin 2000/60 7 artiklan 3 kohta myös tämän direktiivin 7 artiklan 3 kohdan toisessa virkkeessä tarkoitettujen suojavyöhykkeiden ulkopuolisten vesimuodostumien osalta paitsi velvollisuuden pidemmän aikavälin suunnitteluun hoitosuunnitelmissa ja toimenpideohjelmissa, myös direktiivin 2000/60 4 artiklan kaltaisen velvoitteen olla hyväksymättä konkreettista hanketta huonontamiskiellon loukkaamisen perusteella (ks. tuomio 28.5.2020, Ummeln, C-535/18, 75 kohta)?
               
            
                  3
               
               
                  Olettaen, että direktiivin 2000/60 7 artiklan 3 kohdassa – toisin kuin direktiivin 2000/60 4 artiklaan liittyvässä liitteessä V – ei vahvisteta omia viitearvoja huonontamiskiellon tarkastamista varten:
                  
                              a.
                           
                           
                              Millä edellytyksillä voidaan olettaa, että vesimuodostuman huonontuminen ja näin ollen myös juomaveden tuottamisessa vaadittavan puhdistuskäsittelyn tason nostaminen tapahtuu?
                           
                        
                              b.
                           
                           
                              Voisiko puhdistuskäsittelyn tason nostamiselle ja näin ollen direktiivin 2000/60 7 artiklan 3 kohdan mukaiselle huonontamiskiellolle merkityksellinen viitearvo löytyä direktiivin 98/83/EY (4) liitteessä I olevista raja-arvoista, mitä direktiivin 2000/60 7 artiklan 2 kohdan viimeinen virke voisi puoltaa?
                           
                        
                              c.
                           
                           
                              Jos kysymykseen b vastataan myöntävästi:
                              Voiko olla kyse direktiivin 2000/60 7 artiklan 3 kohdan mukaisen huonontamiskiellon rikkomisesta, jos ainoa merkittävä arvo ei ole direktiivin 98/83 liitteessä I olevan A tai B osan mukainen raja-arvo vaan liitteessä I olevan C osan mukainen niin sanottu osoitinmuuttuja?
                           
                        
            
                  4
               
               
                  Milloin on todettava, että direktiivi 2000/60n 7 artiklan 3 kohdan mukaista juomavesilainsäädännön huonontamiskieltoa rikotaan (ks. direktiivin 2000/60 4 artiklan mukaisen huonontamiskiellon mittapuun osalta tuomio 28.5.2020, Ummeln, C-535/18, 119 kohta ja tätä aiempi tuomio 1.7.2015, Weserin syventäminen, C-461/13 (5), 52 kohta)?
                  
                              a.
                           
                           
                              Riittääkö rikkomisen toteamiseksi mikä tahansa huonontaminen,
                              vai
                           
                        
                              b.
                           
                           
                              onko oltava todennäköistä, että sulfaatin osoitinmuuttujaa 250 mg/l ei noudateta
                              vai
                           
                        
                              c.
                           
                           
                              onko oltava olemassa uhka direktiivin 98/83 8 artiklan 6 kohdassa tarkoitetuista korjaavista toimenpiteistä, jotka lisäävät juomaveden tuottamiseen liittyvän puhdistuskäsittelyn tarvetta?
                           
                        
            
                  5
               
               
                  Sisältyykö direktiivin 2000/60 7 artiklan 3 kohtaan aineellisoikeudellisen arviointiperusteen lisäksi myös viranomaisten suorittamaa hyväksymismenettelyä koskevia sääntöjä, eli voidaanko direktiivin 2000/60 4 artiklaa koskevaa unionin tuomioistuimen oikeuskäytäntöä soveltaa direktiivin 2000/60 7 artiklan 3 kohdan mukaisen tarkastelun laajuuteen (ks. tuomio 28.5.2020, C-535/18, toinen ennakkoratkaisukysymys)?
               
            
                  6
               
               
                  Onko hankkeen toteuttajan suoritettava asiantuntijaselvitys direktiivin 2000/60 7 artiklan 3 kohdan mahdollisesta rikkomisesta myös jo silloin, kun hanke saattaa rikkoa direktiivin 2000/60 7 artiklan 3 kohdan vaatimuksia?
               
            
                  7
               
               
                  Onko tässä yhteydessä myös oletettava, että selvitys on oltava suoritettu vesioikeudellisen päätöksen tekohetkellä, eikä myöhemmin oikeudenkäynnin aikana tehty selvitys näin ollen voi korjata vesioikeudellisen luvan lainvastaisuutta (ks. tuomio 28.5.2020, Ummeln, C-535/18, 76 kohta ja 80 kohta ja sitä seuraavat kohdat)?
               
            
                  8
               
               
                  Voidaanko direktiivin 2000/60 7 artiklan 3 kohdassa säädetyt velvoitteet ja vaatimukset ohittaa luvan myöntämistä koskevassa harkinnassa hankkeella tavoitellun päämäärän hyväksi, esimerkiksi jos puhdistuskäsittelyn tarve on vähäinen tai hankkeen tarkoitus on erityisen tärkeä?
               
            
                  9
               
               
                  Sovelletaanko direktiivin 2000/60 4 artiklan 7 kohtaa direktiivin 2000/60 7 artiklan 3 kohtaan?
               
            
                  10
               
               
                  Mitä sellaisia direktiivin 2000/60 4 artiklaa pidemmälle meneviä velvoitteita voidaan johtaa direktiivin 2000/60 7 artiklan 2 kohdasta, jotka on otettava huomioon hankkeen hyväksymismenettelyssä?
               
            
         (1)  Yhteisön vesipolitiikan puitteista 23.10.2000 annettu Euroopan parlamentin ja neuvoston direktiivi 2000/60/EY (EYVL 2000, L 327, s. 1).
      
         (2)  ECLI:EU:C:2020:391.
      
         (3)  ECLI:EU:C:2019:824.
      
         (4)  Ihmisten käyttöön tarkoitetun veden laadusta 3.11.1998 annettu neuvoston direktiivi 98/83/EY (EYVL 1998, L 330, s. 32).
      
         (5)  ECLI:EU:C:2015:433.